Наомӣ Воттс

**Наомӣ Эллен Воттс** (, тав. 28 сентябри соли 1968; Севенокс, Кент, Инглистон, Британияи Кабир) — ҳунарпеша ва продюсери бритониёӣ.

## Зиндагинома
Наомӣ Воттс 28 сентябри соли 1968 дар Шорҳэм (Кент, Англия) дар оилаи Питер Уоттс (1946-1976)  ва Мифаннвӣ (Мив) Робертс таваллуд шудааст. Модари ӯ ба фурӯши антиқаҳо машғул буд ва падари ӯ то соли 1974 менеҷери гурӯҳи Pink Floyd буд. Бобои модарии Воттс уэлсӣ ва бибии модариаш австралиягӣ буданд.

Вақте ки Наомӣ чорсола буд, волидони ӯ аз ҳам ҷудо шуданд. Ва ҳангоме ки вай ҳафтсола буд, падари ӯ аз истифодаи миқдори зиёди ҳероин вафот кард. Дар ҷустуҷӯи зиндагии беҳтар, хонуми Ваттс бо ду фарзанд (бародари Наомӣ Бенҷамин, ҳоло аккоси машҳури ИМА, аз ӯ 2 сол калонтар аст) нисфи Англияро сайр кард ва дар ниҳоят тасмим гирифт, ки оилаашро ба Австралия, Сидней, ба ватани модараш бубарад. Он вақт Наомӣ 14-сола буд.

Дар кӯдакӣ, ба шарофати модараш, ки дар театри ҳаваскорони маҳаллӣ бозӣ мекард, Наомӣ низ ба актёрӣ шавқ пайдо кард. Пас аз хатми мактаби актёрӣ, Наомӣ дар санҷишҳои сершумор ширкат варзид ва дар он ҷо бо Никол Кидман вохӯрд, ки то ҳол дӯсти беҳтарини ӯст.

Дар Австралия Ваттс дар мактаби миёнаи Мосман таҳсил кардааст ва мактаби миёнаи духтарони шимоли Сиднейро хатм карда натавонист ва сипас ба ҳайси кандакор кор карда, дар соҳили шимолии Сидней мағозаи хӯрокаро идора менамуд.

Вай дар синни 18-солагӣ тасмим гирифт, ки модел шавад ва бо як оҷонсии моделӣ қарордод баст, ки ӯро ба Ҷопон фиристод, аммо пас аз чанд озмоиши номуваффақ ба Сидней баргашт. Дар онҷо Воттсро барои кор дар таблиғи тиҷоратӣ барои як универмаг даъват карданд, ки диққати маҷаллаи Follow Me-ро ҷалб кард ва вай ҳамчун ёвари муҳаррири мӯд ба кор қабул карда шуд.  Даъватномаи ногаҳонӣ ба ӯ имконият барои иштирок дар як семинари театрӣ Ваттсро водор сохт, ки корашро тарк кунад ва ҳунарпеша шавад.

Дар робита ба миллаташ Ваттс изҳор дошт: «Ман худро бритониёӣ меҳисобам ва дар бораи Британияи Кабир хотираҳои хеле хотирмон дорам. Ман чордаҳ соли аввали ҳаётамро дар Англия ва Уелс гузарондам ва ҳеч гоҳ намехостам тарк кунам. Вақте ки ман дар Австралия будам, аксар вақт ба Англия меомадам." Вай инчунин робитаҳои худро бо Австралия қайд карда, гуфт: "Ман фикр мекунам, ки ман бо Австралия хеле алоқаманд ҳастам, дар асл вақте ки одамон мепурсанд, ки хонаи ман дар куҷост, ман Австралия мегӯям, зеро инҳо хотираҳои қавитарини ман ҳастанд."

## Фаъолият
### Нақшҳои нахустин
Дар ҳаждаҳсолагӣ Наомӣ Ваттс тасмим гирифт, ки худро ҳамчун мудел санҷад ва тавассути як оҷонсӣ барои кор дар Ҷопон ба кор гирифта шуд. Пас аз як соли мубориза дар ин тиҷорат, вай дарк кард, ки ин "аз они ӯ нест" ва ба хона баргашт.  Пасон ӯ дар тарафи дигари тиҷорати моделӣ гузашт- вай ҳамчун мухбири маҷаллаи мӯд ба кор шурӯъ кард. Пас аз як қатор озмоишҳо ва иштибоҳҳо дар интихоби касб, вай баъдан фаҳмид, ки роҳи аслии ӯ ҳунар аст.

Фаъолияти Воттс аз телевизион оғоз ёфта, дар он ҷо вай дар таблиғот нақш бозидааст. Нахустин нақши ӯ соли 1986 дар филми "For Love Alone" буд, ки дар асоси бестселлер бо ҳамин ном аз тарафи Кристина Стед навишта шудааст. Пас аз он вай дар ду қисмати мавсими чоруми ситкоми австралиягӣ "Hey Dad..!”, соли 1990 ҳунарнамоӣ намудааст. Пас аз панҷ соли ҳузур надоштан дар синамо, Воттс бо коргардон Ҷон Дайган дар ҷараёни нахустнамоиши филми дӯсташ Никол Кидман дар соли 1989 "Dead Calm" мулоқот кард ва ба ӯ дар филми "Flirting" (1991) нақши ёрирасонро дод. Филм баҳои баланд гирифт ва ба рӯйхати "Даҳ филми беҳтарини соли 1991" шомил шуд. Баъдтар, Дайган Наомиро дар филми навбатии худ - "Wide Sargasso Sea" (1992) даъват кард.

Инчунин, соли 1991, Воттс дар силсилафилми телевизионии "Brides of Christ" Фрэнсис Ҳеффернан духтаре, ки мехост ҳангоми таҳсил дар мактаби католикии Сидней дӯст пайдо кунад ва нақши Ҷулӣ Гибсонро такроран дар силсилафилми "Home and Away"-ро иҷро намудааст. Сипас ба Ваттс пешниҳод карданд, ки дар силсилафилми драмавии «A Country Practice» нақшофарӣ кунад, аммо вай намехост, ки "дар тӯли ду-се сол дар телевизион бимонад" ва ин тасмимро баъдтар "соддалавҳона" хонд.

Пас аз он, ҳунарпешаи ҷавон ба Лос-Анҷелес рафт. Аввалин таҷрибаи ҳолливудии Наомӣ Воттс - "Иҷлосияи рӯзона" (1993) мебошад. На ин ва на дигар нақшҳое, ки вай дар солҳои 1990-ум ӯ бозидааст ("Духтари танкрон", "Children Of The Corn IV: The Gathering", "Dangerous Beauty", "Alien Planet" ва ғайра), ба ҳунарпеша маъруфияти зиёд наоварданд..

## Корҳои хайриявӣ
Соли 2006, Воттс сафири барномаи муштараки СММ оид ба ВИЧ / СПИД шуд, ки ба баланд бардоштани сатҳи огоҳӣ аз мушкилоти марбут ба ин беморӣ мусоидат мекунад. Вай шуҳрати худро барои ҷалби таваҷҷуҳ ба ниёзҳои одамони гирифтори ин беморӣ истифода мебарад. Ваттс дар маъракаҳо ва чорабиниҳои ҷамъоварии маблағ, аз ҷумла 21-умин гашти солонаи СПИД ширкат варзадааст. 1 декабри соли 2009 Ваттс бо дабири кулли СММ Пан Ги Мун дар як чорабинии кушод бахшида ба Рӯзи ҷаҳонии СПИД 2009 мулоқот кард.

Соли 2011 Воттс дар маъракаи хайрия дар шаҳри Ню Йорк бо ҳунарпешаҳои австралиягӣ Ҳю Ҷекман ва Айла Фишер, ки ба ҷамъоварии пул барои кумак ба зарардидагони зилзилаи соли 2010 дар Ҳаитӣ бахшида шуда буд, ширкат варзид. Дар соли 2012 вай сафири барномаи Pantene's Beautiful Lengths шуд, ки барномаи мӯи воқеӣ барои парикҳоро ба занони гирифтори саратон тақдим мекунад. Вай ба беморхонаи Сент-Винсенти Сидней барои мулоқот бо баъзе заноне, ки ин барнома ба онҳо кумак мекунад, ташриф бурд.

## Ҳаёти шахсӣ
[thumb|200px|Воттс cобо [Лев Шрайбер соли 2012]] 
Аз моҳи августи соли 2002 то моҳи майи соли 2004, Наомӣ бо ҳунарпеша Ҳит Леҷер робита дошт. Аз соли 2005 то 2016 - бо ҳунарпеша Лев Шрайбер робита дошт, ки аз ӯ ду писар дорад - Александр Пит Шрайбер (тав. 25 июли 2007) ва Сэмуэл Кай Шрайбер (тав. 13 декабри 2008).

### Оила
Овози падари ӯро дар сурудҳои Pink Floyd «Speak to Me» ва «Brain Damage» аз албоми соли 1973-юми The Dark Side of Moon шунидан мумкин аст. Воттс дар оғӯши модараш ҳамроҳ бо падар, бародар, гурӯҳ ва дигар аъзои гурӯҳаш дар тарҷумаи ҳоли гурӯҳ "Inside Out", ки табрикнавоз Ник Мейсон нашр кардааст, тасвир шудааст.

Моҳи феврали соли 2016, гузориш дода шуд, ки ҳунарпеша розӣ шудааст, ки президенти фахрии «Glantraeth FC», клуби хурди футбол дар Malltraeth, Англсӣ, Уэлс шавад.

### Дин
Воттс баррасӣ кард, ки пас аз филми "The Painted Veil" (2006) ба дини Буддоия таваҷҷуҳ кард. Вай дар бораи эътиқодоти динии худ гуфт: "Ман як навъ эътиқод дорам, аммо ман ҳанӯз шахси динӣ ва ё чизе монанди ин нестам".

## Филмнома
### Филм

## Телевизион

## Ҷоизаҳо
Дар ин саҳифа 
ҷоизаву мукофотҳои бадастовардаи Наомӣ Воттс бо забони англисӣ оварда шудааст. 
## Эзоҳ

## Пайвандҳо

Гурӯҳ:Ҳунарпешазанҳо аз рӯи алифбо
Гурӯҳ:Ҳунарпешазанони асри ХХ
Гурӯҳ:Ҳунарпешазанони асри ХХI
Гурӯҳ:Ҳунарпешазанҳои синамои Британияи Кабир
Гурӯҳ:Ҳунарпешазанҳои телевизиони Британияи Кабир
Гурӯҳ:Ҳунарпешазанҳои театри Британияи Кабир
Гурӯҳ:Продюсерони Британияи Кабир